
PRELUNGIREA LEGISLATURII UNGUREȘTI 





Parlamentul unguresc al contelui Tisza va hotări peste 
puţine zile prelungirea periodului de legislatură cu un an, 
peste termenul legal obişnuit de cinci ani. Această hotărâre 
ne aminteşte o tristă aniversară. Sunt cinci ani dela aceea 
primăvară zbuciumată a campaniei electorale din 1910. 
Un guvern fără partid, fără un singur aderent în tot par- 
lamentul, primise ordinul împărătesc de a-şi „alege“ o ma- 
joritate parlamentară cu orice preț. 

Contele "Tisza, stâlpul principal al guvernului lui H6- 
dervăry, porni să colinde ţara în propagandă electorală 
„filo-românească“. Cur statornicia sentimentelor kossu- 
thiste ale circumscripțiilor ungurești era prea cunoscută, 
„propaganda“ guvernamentală se aruncă cu lăcomie pe 
prada uşoară şi dezarmată a circumsceripțiilor nemaghiare 
şi imai ales româneşti. Jandarmul, „fibirăul“ (sub-pretectul) 
Şi banii ungureşti începură opera lor de transtormare a 
convingerilor politice româneşti. Niciodată violenţa cinică, 
corupţiunea electorală, ingerințele lipsite de sfială nu au 
serbat orgii mai neruşinate ca în lunile Aprilie şi Maiu din 
anul acela. 

La Mărgineni (jud. Făgăraș) cinci români fură ucişi, 
alți vre-o 20 răniţi, în alte ținuturi alţi morţi şi răniţi. 

Astăzi, e drept, aceste sacrificii ne par banale şi a- 
proape ridicole. Dar morţii de atunci au avut cel puţin 
mângâierea şi onoarea de a muri pentru neamul lor, pen- 

„tru idealul lor, până când miile, zecile de mii de morţi de 
azi închid ochii cu teribila remuşcare în suflet de a muri 
pentru a închega cu sângele lor zidurile temniţei în care au 
trăit. O, dacă atunci, acum cinci ani, am fi ştiut cât de puţin 

“va preţui viața alegătorilor pe cari îi chemam la urnă; 
i-am fi chemat poate la alt sacrificiu mai util, sau cel puţin 
mai glorios decât cel de azi... 

In viaţa popoarelor, ca şi în a indivizilor, economia 
excesivă e un principiu strâmt care se răzbună tot asupra 
celui zgârcit. Nu se poate dobândă fără plasament; rod 
“fără sămânță, succes fără sacriliciu. 

Noi nu am sacrificat. In zilele de 1 — 10 lunie 1910 o 
mare majoritate guvernamentală a eşii biruitoare diu ale- 
geri, pe când partidul naţional românesc se întorcea cum= 
“plit decimat. Din 15 locuri cucerite la 1906, păstrarăm 
abea cinci. Slovacii şi sârbii pierdură aproape toate lo- 
curile. 

Rezultatul fu că din 413 deputaţi aleşi în Ungaria 
(fără Croaţia) cinci erau români, trei slovaci, doisprezece 
saşi (guvernamentali). Restul de 393 reprezenta numai 
poporul unguresc. Sau în cifre: un deputat ungur repre- 
„zinta cam 26.000 suflete de unguri, până când, la români 
700.000 de suilete aveau câte un singur reprezentant par- 
lamentar. Sunt cifre cari ilustrează cu pulere sintetică 
toată situația de iobăgie politică a poporului noslru din 
Ardeal. 

De aceea bine a tăcut coniele Tisza că a renunţat la 
comedia noilor alegeri—numiri de deputaţi 

Partamentarismul unguresc, alegerile ungureşti au fost 
totdeauna o minciună, pe care o zeilemiseau ungurii înșiş. 
Azi ele ar îi o parodie caraghioasă şi lipsită de bun gust. Şi 
„pe urmă, acum, grija de a mai împuţina numărul vala- 
hilor e dată în sarcina rușilor; jandarmii pol să răsutle.: 

Incă un an deci „mandatele“ adică decretele de nu- 
mire ale deputaţilor unguri vor mai fi valabile. 

Timp de ajuns ca să se hotărască soarta poporului 
nostru de peste munţi. 

Pe urmă, după expirarea termenului, acordat de con- 


tele Tisza, la viitoarele aula noi vom alege în Ardealul 
liber... 

- SE FACE ZIUĂ! 


Răsare marea sărbătoare 
Lucind pe brațele de fier, 
Mântuitor de-acum la soare 
Va bate ceasul până *n cerl... 
Pe culmi măreață şi senină 
Se 'nalță flamura speranții...” 
Aprinsă-i zarea de lumină ; 
— Coboară munţii dorobanţii 1... 


V'aducem ramuri verzi în cântul 
Preveslitor de zile mari, 
Le-om arunca pe vâni şi vântul 
Pe codrii voşirii de stejari... 
Spre codrii voșlrii înstrăinați 
_Sburăm cântând cu vestea bună... 
Cântaţi români)... De-acum Carpaţii 
S'au spulberat ca de furlună... 


Veniți... cu toți să fim o pară, 

Un trăznet mândrul nostru Crai. 
Rodească 'n soarele de vară 
Măreţul vis al lui Mihai)... 

Uniţi de-acum și'nloideauna 

Pe plaiurile noasire sfinte, 

Sub steag Români]... Cu toții una. 

Și-apoi cu Dumnezeu 'nainte |... 


Desface-ți steaguri roşii 
Să fulgere pe vânt, 
Să poată şi strămoșii 
Să doarmă în mormânt. 
Noi vom purla cununa 
Eroilor cu drag, 
De-acum cu toții una! A 
Sau vom muri sub Sleag!l... 
i Zaharia Bârsan, : 


Notă. Dreptul de a face muzica acestei poezii e rezervat în mod 
exclusiv maestrului A. Castalai. 

GLASUL MORȚILOR 


In Brădeni, o comună ca toate comunele, aşezată la 
poalele munţilor, era o mişcare neobişnuită în acea Dumi- 
necă de primăvară. Oamenii eşind din biserică, se strân- 
geau în cete, se opriau la fiecare pas şi se întrebau, unii: 
mai domol, alții mai cu neastâmpăr, ce-i cu „scrisoareai 
aia“. 

„Scrisoarea aia“ sosise cu o zi înainte dela adminis- 
traţia judeţului și prin ea se cerea ca „în termin de 8 
zile să se îndepărteze din localul primăriei tabloul, jignitor 
pentru caracterul naţional al statului, din faţa uşii, iar 
despre executarea acestei porunci să se dee imediat ra- 
port“. Aşa, cel puţin, le explicase notarul scrisoarea. 

Mai turburat era primarul comunei, care aştepta să 
iasă din biserică părintele, pentru a se înțelege cu el. Când 
apoi, după o jumătate de oră, părintele intră cu primarul 
în casa primăriei, aproape întreg satul se luă pe urmele 
lor. Cei mai mulți trebuiră să rămâie în curte. Ceice pu- 
tură să intre şi ei în casă, îl văzură pe primar şi pe părinte 
în fundul odăii, înaintea unei icoane îngălbenite de vre- 
muri, plină de praf, acoperită numai pe jumătate cu sticlă. 
De mult, de ani nenumărați atârna această icoană la locul 
ei, nebăgată în seamă de nimeni,—până cu vre-o două 
săptămâni înainte, când venise un domn dela „comitat“ 
să facă nu ştiu ce inspecţie. 

Anevoie de tot, părintele putu să descitreze iscălitura 
„de sub tablou: „Intrarea lui Mihaiu Viteazul în Alba Iulia“. 
Făcu din cap: „la, o icoană veche“. Sătenii făcură şi ei 
„din cap,—şi cele opt zile trecură fără ca tabloul să se fi în- 
depărtat. Şi după alte opt zile nimeni din Brădeni nu se 
mai gândia la „scrisoarea aia“. 

Se gândia, însă, administraţia. La vre-o trei săptămâni 
veni din nou domnul dela „comitat“ şi rămase surprins 
văzând că tabloul este încă tot la locul său. Plecă cu a- 
meninţarea, că dacă în 8 zile nu va fi îndepărtat, are să-l 
îndepărteze el cu forţa. 

Brădenii erau nişte oameni așezați, cari trăiau, cu 
trudă multă, pe urma muncii lor de câmp. Departe de 


j 

oraş, cu drumuri proaste, ei arareori umblau la oraș şi: 
orășenii arareori veniau la ei. Doar părintele de mai umbla. 
de două-trei ori pe an pe la „Vlădicie“ şi învățătorul de 
se mai ducea să vază „ce e nou în lume“. Gazete nu veniau: 
în comună. Numai la parohie se trimetea foaia biseri-: 
cească a Vlădicii, pe care însă nici părintele n'o prea citia. 
Școala era și ea cam slăbuţă. Invăţătorul trebuia să-şi vază 
"şi el de gospodărie ca să poată trăi. De unde putea dară 
să ştie Brădenii ce însemnătate are tabloul și de ce jigneşte 
„caracterul național al statului %. 
După plecarea domnului de la soia „ părintele 
„ şi învățătorul avură o zi grea. Işia unul şi intrau doi ca să 
„întrebe ce-i cu intrarea lui Mihaiu Viteazul în Alba Iulia. 
Și părintele şi învățătorul au povestit cel puţin de zece ori, 
cât puteau ei mai amănunțit, cum înainte cu vre-o trei 
sute de ani Domnul Ţării româneşti venise cu oaste mare 
de-a cucerit Ardealul şi l-a alipit ţării sale, adunând toţi 
Românii sub stăpânirea sa; cum a intrat acest mare Voevod 
în Alba Iulia şi cum au venit Ungurii dela Cluj şi din toate 
părțile să i se închine lui... 

Brădenii toată vremea dei ga tă de. când atârna 
icoana în perete, odată măcar nu căutaseră să vază ce-i 
icoana aceea, iar acum mergeau deodată câte cinci-zece 
inşi, să-l şteargă de praf şi să-l admire. 

Notarul şi primarul, slujbaşi ai „statului“, ar fi voit 
ei bucuros să îndepărteze tabloul, dar Brădenii se împo- 
triviau. „Ce are ăla să se amestece în trebile noastre? Nu 
lăsăm drepiul nostru deodată cu capul“. 

„ De unde Brădenii neam de neamul lor nu purtaseră 
grija lui Mihaiu Viteazul, despre care nici nu ştiu măcar 
că a trăit cândva, acum vorbiau numai de vremurile acele 
frumoase de-acuma's trei sute de ani, când pe cetatea Băl- 
gradului—cum îi zic la Alba Iulia— fâltâia steagul româ- 
nesc. Şi tabloul rămase pe locul lui. 

Când, după vre-o două săptămâni, veni din nou „ăla“ 
dela „comitat“ însoţit de 5 jandarmi, găsi întreg satul în 
picioare, adunat în faţa primăriei: femei, bătrâni, copii. 
„Oaspeţii“ fură primiţi cu strigăte şi protestări. „Daţi-ne 

pace, nu ne luaţi: ce-i al nostru!“. „Trăiască Mihaiu Vi- 
teazul!'—,Nu vă atingeţi de el, că-i prăpăd!“. 

Văzând. turburarea aceasta mare, domnul dela „CQ- 
mitat“ plecă, ca a doua zi să se înapoieze cu 12 jandarmi. 
"Orice rezistență ar fi fost uimată de vărsare de sânge. 
Brădenii trebuiră să sufere ca tabloul să fie „confiscat“ şi . 
dus la „comitat“, dimpreună cu trei Brădeni dintre cei ce / 
protestaseră mai cu multă stăruinţă. 

Mulţi. ani ar mai fi putut să atârne tabloul în peretele | 
din tața uşii fără ca, poate, unuia măcar dintre Brădeni | 
să-i fi trăsnit prin minte să vază ce se ascunde în dosul / 
frânturii acelcia de sticlă. Ani mulţi şi lungi poate numai | 
părintele şi învățătorul ştiau de Mihaiu Viteazul şi de fap- | 
tele lui, Azi, însă, întreg satul se gândeşte numai la vremu- | 
rile acele: cână toți Românii erau supuşi aceluiaș Domn | | 
român... Şi în serile senine când oamenii se adună pe pod. | 
ca să stea de vorbă, ei privesc spre munţii îndepărtați, de! 
unde aşteaplă să vie un al doilea Mihaiu Viteazul. 

Şi ochii se aprind “şi pumnii se încleştează. Dinspre! 
munți par'că se aude glasul morţilor pe cari alții nu i-au 
lăsat să doarmă. | i 

Ion Iosif Schiopul. i 





PROPAGANDA CRIMINALĂ | 


—— J 


De când a izbucnil războiul european, groaznica lene | 
putredă care stăpânea intelectualitatea politicianismului ro- | 
mânesc pare că a dispărut pe vecie. Nu poţi face un pas | 
fără să nu întâlmeşti pe cel mai de compătimit sinecurist. | 
care te exasperează cu principiile lui politice; nu poți des- 
chide cea mai prăpădită foac de partid, fără să nu dai de 
părerile girantului responsabil în chestiunea Dardanclelor, 
ori de programul, imposibil de modificat, fără pedeapsa, 
providenţei, al intregirii ținuturilor româneşti. Şi toţi nu, 
apără decât „principii“ pe care le-au moştenit odată cu su- i 
fletul şi care .au fost protesate cel puțin cu câte-va vea- ! 
curi înainte de Traian. Teribilă schimbare. Aproape să nu-ți 
mai cunoşti compatrioţii. 


| 
| 


j 
1 
! 
| 
i 

Tipografiile lucrează zi şi noapte, ca nişte arsenale care 
fabrică proectile de idei pentru a distruge părerile dezas- 

“troase ale adversarilor. Cerneala curge în valuri pe ne- 
vinovatul alb al hârtiei şi rândurile, ca nişte brazde semă- 
nate, răsar, în milenare împerecheri, gata să dea rodul lor 
minţilor însetate după adevăr. 

Din lumea aceasta a oraşelor care stăteau ca nişte ci- 
tadele străine în mijlocul lumei româneşti porneşte de astă 
dată revărsarea de principii „mântuitoare“ peste sate. 

Și lucru ciudat, se întâmplă ca broșuri „scrise numai 
pe baza documentelor istorice“, să fie tipărite în sute de : 
„mii de exemplare de către anumiţi milionari străini şi tri- 
mise gratis în cele,mai întunecate sate. Nu e, desigur, decât 


„o întâmplare dacă și cel ce scrie, ca şi cel ce plătește au 


aceleași „principii“. Nu mai vorbim de minunea că și cei 
mai nenorociţi milogi intelectuali asurzesc lumea tot cu 
„principii“ şi inundă satele cu tot soiul de publicații. 

Dar această hărmălae, care vine după o răsturnare a 
sacilor cu grăunțe străine, n'ar merita nici-o atenție. Demult 
se joacă orașele cu cele mai teribile noţiuni—graţie educa- 
ției pe care le-au făcut-o politicianii—cum se joacă jongleu- 
rii circurilor cu cuțite sau cu arme. Totul e măreț şi iarăş 
totul e trivial în acest mediu de pervertire a oricărui simţ 
de realitate. 

Ceiace constitue însă ocrimă împolriva intregului Do- 
por e transportarea acestor jonglerii de principii Ja sate. 
Broşuri şi tot felul de publicaţii mai mult sau mai puţin 
„pentru popor“ sunt răspândite în satele românești, atât 
în Ardeal, cât şi aici în ţară, | 

Unele spuncănu trebue să mergem. cu Ruşii, altele să 
mergem cu Ungurii; unele că „Nemţii, sunt cei mai tari, 
sădind neîncredere în soldatul român, altele spun că „Nem- 
ţii, (cei mai tari soldaţi din lume“ me aşteaptă în Ardeal. 

Extraordinar e faptul că această propagandă la sate 
nu e împiedicată de loc de către autorități. Acolo unde nu 
există o prevertire a noţiunilor, unde e cinste sufletească, 
unde se crede în cuvântul scris, e o crimă să se facă o, 
astfel de propagandă desfrânată. Afară numai dacă cei de 
sus sunt convinşi că nu vom avea absolut altă atitudine 

decât aceia pe care o doresc zeloșii propagandiști, căci 
altminttelea, vom avea şi la sate acelaș haos" că şi la orașe, 
unde 'oamenii politici denuiță străinilor” tot ce se petrece 
în ţară, servindu-și fiecare grupul de. puleri pentru. care are, 
simpatie. 

Poporul ştie să-şi facă datoria. iti 1913 cei mai uimiți 
au fost chiar conducătorii lui, care nu-l credeiu capabil de 
atâta elan. să-l lase dar tără „propagandă: bi 

Dibii: | D. N. Ciotori, 





O ISTORIE A ROMANILOR DIN, TRANSILVANIA . 
Istoria 'Românilor din Ardeal şi Ungaria, dela mişcarea lui Horia 
până astăzi. Cu o prefaţă despre epoca mai veche. — Lecţii ţi-, 


„nute-lu Universitatea din Bucureşti de N, Iorga: Bucur cati; 1915 
291 pag. Preţul” 3, 75 lei. 


Intruna din lecţiile a: sale despre istoria Ardealului (la. 
29 Noembrie 1913) d. lorga spunea relativ la metoda. 
d-sale în predarea istoriei, următoarele: „Nu stă nici în na-. 
tura acestui curs, nici în felul meu obişnuit, de a înfățișa. 
lucrurile, de a povesti. Tendinţa mea este de a explica lu-. 
crurile. De aceea din nenorocire, într'o societate care este. 
deprinsă să fie servită cu asemenea poveşti, scrierile mele 
nu întâbmesc simpatie. Imi pare rău, dar nu pot face altiel.. 
Şi dacă, totuș, fapte se întâlnesc în scrierile mele, sunt. a-. 
desea nu în calitatea de fapte, ci în calitate de. documente. 
caracteristice, ca să documenteze o afirmaţiune“,. 

Lămuriţi asupra acestei concepții istorice a d-lui Iorga, 

vom înțelege de ce cetitorii cărţilor d-sale se împart, fatal. 
mente, în două categorii: în aceia, foarte puţini, cari CUNOSC, 
istoria şi cari îl celesc pe d. Iorga mai mult pentru ca săân- 
țeleagă cauzele, efectele şi valoarea faptelor. istorice, și în a- 
ceia, foarte raulţi, relativ, cari s 'apucă. să cetească, dar nu 
izbutesc, din cauza că nu cunosc lucrurile pe cari d. Jorga le. 
explică numai, şi le judecă. Acesta. e cazul şi cu cartea din 
chestiune. Cine nu Coecagle istoria Transilvaniei va ceti, cu. 


Li 


mi se 


TRIBUNA_ cae 58 





alege. cu atâta, cât ar putea câştiga din cetirea + unei istorii 
„pragmatice“ de aceiaşi extensiune. Dar pentru cine .cu- 
- noaște istoria, cartea d-lui Iorga. eo. lectură pasionantă. şi 
riespus de folositoare, tocmai prin. faptul. că d-sa întroduce 
în fapte viaţă, idei, critică şi o seric ine de ipoteze, cu 
totul nouă. „p Zi af ala 

_D. Iorga ! e cel dintâi, dela. Papiu-llarian î încoace, (1852), 
care a încercat să ne. dea întreaga istorie a. Românilor din 
Transilvania), dar câtă deosebire. între concepţia -unuia şi 
între a celuilalt! Papiu-Ilarianu, un tânăr :entusiast, de. 24 
ani, a doua zi după marile evenimente dela. 1848, avea— 
: cum nici nu se, putea altfel-—concepţia- istorică a timpului 
său şi am putea. zice şi a. vârstei sale. El înţelegea sub isto-, 
rie, istoria luptelor. politice. şi naţionale. D. orga înțelege sub | 
istorie, desvoltarea întregei vieţi naţionale, atât. sub. raport 
politic, cât şi cultural, literar,.bisericesc, şcolar: şi. economic. 
Toate, acestea sunt numai feţe ale uneia și. aceleași. vieţi, 

| Pe lângă o. “concepție istarică ca. aceasta. e firesc. ca 
unele explicări. date de d. Iorga să fie cu totul.subiective, 
trebuie să recunoaştem, însă că aproape toate. caracteriză- 
rile de fapte şi. de. oameni. nu sunt: numai .scânteietoare,. 
nouă şi interesante, ci şi nimerite.. Vom spicui din .acestea: 
câteva, cari vor fi de ajuns pentru a arăta valoarea ci 
d-lui Iorga. _.- E e a 

__ Despre Unirea cu Roma d: iod zice că ea: a a: fost 
un act de convingere religioasă, căci asemenea acte vin tot- 
deauna dintr'o îndelungată propagandă“. El a fost-„un act 
. scris de alianţă, nu de contopire, cu altă lege“ (p. 3). Despre 
urmaşii episcopului Inochentie Klein zice că „sau ocupat 
cu clădiri de şcoli, foarte folositoare, fără îndoială, în care. 
nu trăia însă decât spiritul seminariilor şi colegiilor iezuite 
din veacolul al XVIII- lea. Trebuiau școli, dar şcoala nu 
foloseşte prin clasele. ci, nici prin mijloacele băneşti care 
stau la îndemână, nici prin programe, nici chiar prin va-: 
loarea ştiinţifică a profesorilor. Din punctul. de vedere al 
unei, națiuni şcoala foloseşte cât spiritul care se desface, 


1) In “anul universitar curent ai Iorga face istoria Ardealului dela: 
inceput până la revoluţia lui Horia, 

cât sufletul care emană din ea“ (p. 7). Vorbind de tendin- 
țele germanizatoare ale Impăratului Iosif al II-lea d. Iorga. 
zice: „Nu răspândind limba unui popor fâce cineva cultură, 
ci ajutând spiritul care se desface din acea limbă“, pentru 
ca să încheie astfel: „O limbă nu poate trăi cu adevărat în - 
afară de naționalitatea din care derivă“ (p. 24). Despre 
monarhia austro-ungară: „Dacă a existat ţară în care totul 
e pentru dinastie, apoi de sigur e monarhia austro-ungară“ 
(p. 24). Despre Saşi: „Sasul este bun administrator în 

marginile oraşului lui, "dar capacităţi politice superioare 
„ săseşti, în stare să administreze o ţară, până” acuma n'au 
răsărit. Viaţa lor locală, i-a făcut oameni cu vedere scurtă“ 
(p. 27). Despre revoluţia lui Horia: „mişcările acestea au 
toate un caracter puţin .cam confus în ceeace privește 


ideea; este un vuet, nu este un glas“ (p. 40). In legătură cu - 


literatura ardeleană din socolul al XVIII, pe care esteţii de: 
azi ar găsi-o puţin frumoasă: „Este mult mai bine să îrăești 
în haine zdrenţuite, decât să mori în cel mai frumos com- 
plect, pe care ţi-l taie croitorul dela Londra cu foartecile 
lui cele mai meştere“ (p. 59). Fruntaşilor români din 
Ardeal emigraţi în România, în cursul esccolului al XIX-lea 
d. Iorga le atribue meritul de a fi contribuit, cât îi priveşte 
pe Românii de aici „la căpătarea unui sentiment superior 
de seriozitate, de demnitate omenească, de scop înalt al 
activităţii“ (p. 97). In George Lazăr vede „un om care 
vorbeşte despre lucruri din lumea aceasta, pe când ceilalți 
vorbiau mai mult despre cele de pe lumea cealaltă. Prin 
puţinul ce a scris el n'a putut să transforme întreaga so- 
cietate. Dar sămânţa fusese aruncată. Se cerea deci nea- 
părat să fie dascăli din Ardeal, şă mai vie oameni şi suflete 
în societatea aceasta, care avea aşa multă nevoie de oameni 
şi de suflete“ (p. 105). Despre ardelenii crescuţi în şcoli 
germane zice: „oameni crescuţi în școala germană, cărora 
li se ia puţin din Spieamelale prin această ji arcu 
(p. 117). | | 

Despre George Bariț: „un țăran cuminte, păstrând 
toată cumpăna sufletului țărănesc, capabil de toată chib- 
zuiala înțeleaptă â omului pornit dela sat“ (p. 117). Des- 
pre Şaguna: „A fost un admirabil om practic. Răul când 

l-a văzut nici n'a avut vreme să zică nu, ci fapta lui a trecut 
deodată la da“. (134). Despre epigonii lui Şaguna: „Nu 
este om care să se fi cutremurat înainte de a călca pragul 
Reşedinţei din Sibiu. Nu. este unul care să fi văzut pe Şa- 
guna însuș stând în prag şi cerându-i socoteală de ce este 
şi de ce poate. Nimeni n'a văzut fiinţa lui Șaguna în locu- 
„rile pe cari le întemeiase şi le umpluse de viaţă, ci a văzut 
cancelaria luj Şaguna, care se poate continua lesne dela 
cel din urmă număr de ordine“ (135). „Succesorii lui Şa- 
guna cari au făcut politica Pestei, revendică pentru Șaguna 
originalitatea detestabilei lor. politice“ (136). Despre inte- 
" intelectualii români dela 1848: „Intelectualii români dela 
1848 au fost văzuţi în toate întrunirile administrative, dar 
acolo unde se frământau într'o luptă de moarte ai lor, 
acolo n'au fost văzuţi. Aceasta însă dădea cetelor lui lancu 
o altă înfăţişare decât a unei oştiri naţionale conştiente, sub 
„conducătorii ei firești. Lucru ce nu se poate uita de istoria 
_imparțială“. Pentru caracterizarea mitropolitului Alexan- 
dru Suluţiu dela Blaj citează, la p. 234, cuvintele rostite de 
acesta în conferința naţională dela 1861: „dacă soarta sau 
inamicii—că Dumnezeu cu bună seamă nu au vrut ca Ro- 
mânii să fie tăiați în două confesiuni, ei Iul sunt o carne, 
sunt un trup, un sânge, o naţiune română“. - 
Despre raporturile dintre Românii din Regat şi cei 
din Transilvania  :,Nu învăţăm aceeaşi şcoală, nu cetim 
„decât în parte aceleaşi cărţi şi mai ales nu cetim decât în 
foarte mică parte aceleaşi ziare. Ei ar ceti bucuros pe ale 
noastre, dar sunt oprite, noi nu putem ceti pe ale lor, fiind- 
că ne trebue cu totul altă materie decât aceea de suferinţe 
care ne vine de dincolo. Informaţia noastră ei o cetesc, nu 
pentru iniormaţie, ci pentru elementul de mândrie care 
poate să iasă din informaţia ziarelor noastre, noi însă nu 
cetim pe a lor, fiindcă e prea serioasă, prea sinceră“ (237). 
Vorbind de mişcările naţionale: „ceeace hotărăşte nu este 
„ rezultatul pe care o mişcare îl poate avea într'o anume fază 
a ei, ci capitalul moral pe care națiunea l-a adus în cutare 
act esenţial al vieții sale. Acest capital moral nu se pierde; 
este o bogăţie veșnică“ (239), Despre Români şi Unguri: 

“Țintele n-oastre. şi ţintele lor se exclud. Ei Sunt dători față 
de dânşii să fie cum sunt; noi suntem dațori față de noi să 
fim cum suntem. Natural constatăm toate călcările de 
drept; este datoria noastră şi ne serveşte enorm. Pentru 
dânşii este o nenorocire că nu-şi pot servi interesele na- 
ţionale decât prin călcări de lege. E o scădere a lor, pe care 
dacă o înţelegem, n'o putem ierta, şi suntem datori să n'o 
iertăm, suntem datori s'o semnalăm, cum suntem datori să 
luptăm împotriva ei. Dar să-şi închipuie cineva că dela o 
bucată de vreme o să se poată crea Unguri mai „cuminţi“ 
decât acum, este o greşeală“ (279). 

Despre duşmănia făţişă şi lovitura necruțătoare: „Un 
popor să nu se roage lui Dumnezeu să capete amabilități 
din partea adversarului sau concesiuni ipocrite, fiindcă a- 
tunci el va merge către o demoralizare complectă. Ci atacul 
să-l ceară din toate puterile rugăciunii“ (263). 

Constatarea cu care d. lorga îşi îricheie istoria €, că!: 
„opera de educaţie a forţelor naţionale ale poporului ro- 
mân se. găseşte încă la începuturile sale şi-n afară de neaş- 
teptate şi providenţiale schimbări—nu ne putem aştepta la” 
nimic bun şi solid, permițând o repede desvoltare normală, 
decât după ce această educaţie a forțelor dajionale va fi 
un fapt“ (202). 

Cartea însăşi e dedicată: „Memoriei sfinte a tinerilor 
români cari au căzut subit steagul Ungariei în răsboiul' eu: 
ropean-în speranţa răscumpărării naţiunii. lor“. 


Cum. Ardealul, cu toate problemele lui- actuale şi: ci: 
tot trecutul lui din care ele isvorăsc, n'a fost niciodată-de'o: 
așa: mare: actuflitate pentru întreg. neamul românesc,ca în 
zilele de acum, suntem convinşi că d. lorga'a făcut un 
bun: serviciu nu numai istoriei, ci şi cauzei nâţionâle prin 
lecţiile ținute la Universitate asupra Românilor. din: Ardeat 
şi prin publicarea acestor lecţii în volum: 


Dr, O. Ghibu, 


- msraa 

DOUA CĂRŢI DESPRE BUCOVINA 


Li 


După cartea d-lui /. Nistor despre „Românii şi Rutenii din 
ea şi după numărul Flacării, închinat, de scriitorii săi, Bucovi- 

i, după poeziile lui Rotică şi Huţan şi articolele de polemică, pu- 
pile de diferiţi scriitori bucovineni în mai multe reviste şi ziare, 
literatura despre Bucovina. se. înavuţeşie cu două cărți nouă, 

Cea. dintâi e a d-lui Aurel Morariu: „Bucovina, 1774-—1914*, cu 
istoricul anexării, poporația, eic.—din timpul anexării, sistemele . şi 
rezultatele obținute de stăpânirea austriacă, etc, Participarea Bucovinei 
la răsboiul de faţă. A doua e: Bucovina în zilele Rușilor, de Emilian 
Siuşanschi, 

» După istoricul anexării, d. Morariu ne dă,—după cum vedem. din 
titlu—un tablou despre starea etnică, socială; culturală şi economică 
din timpul anexării. Bazat pe date şi documente, dânsul ne arată toate 
sistemele de corupţiune ale administraţiei austriace și lipsa de scrupul 
în exterminarea elementului românesc pe ori şi ce teren al.vicţii. La 
sfârşit, d-sa expune.,cazuri în cari. samavolnicia organelor administra- 
tive şi ale jandarmeriei austriace a devenit direct o bătae.de joc faţă 
de orice răspundere juridică și morală, 

Deşi nu aduce ceva nou-—nici ca sistem de expunere, Bucovina 
d-lui Morariu e o 'concentrare a tuturor datelor şi lucrărilor apărute 
până acuma asupra acestei ţări şi, ca atare, înlesneşte mult cunoașterea: 
istorică a celei mai frumoase şi aproape înstrăinate bucăţi de. pământ 
românesc, O. recomandăm oricui se interesează de mărimea. datoriei d 
a pretenţiunilor, noastre asupra țării lui Ştefan cel Mate, 

Bucovina d-lui Slușanschi e Bucovina din zilele Rușilor,' Eveni- 
_mentele, mai mult-impresii personale, după venirea Ruşilor în Buto-. 
vina, :sunt.redate în forma unui jurnal de zi. Cu toată bunăvoința; 
faţă. de Ruşi,, cari nu vor fi nici ei sfinţi, oricât de brutali au fost. și 
sunt austriacii—din rândurile acestei cărţi, ca şi a aceleia a d-lui Mo- 
rariu, se „desprinde revolta sufletească în fața suferințelor unui neam 
cu nimic vinovat şi credința, că sub- albastrul înlăcrămat al ceriului, 
“trebue să resară, va trebui să resară un nou soare, care să puie capăt 
întunericului, jalei şi pustiului de azi. Dacă această carte poate servi ca: 
un. document mai mult. pentru tot ce-i frământă și ce îndură Românii, 
Bucovinei, o anunțăm cu atât mai: mult tuturor acelora cari au sacul 
şi mai vor să facă vr'o " anchetă“ în Bucovina. 

_ Privind ţinta pentru care au fost scrise aceste două cărţi, nu le 
putem .refuza acel. sentiment de .simpatie şi interes călduros pe care-l 
merită şi le recomandăm tuturor. celor cari vor să .cunoască cea-.mai 
năpăstuită . provincie , românească. , 

N. Î. Russu... 

DIN VIAŢA ARDEALULUI 
/ ca 

Sinoadele eparhiale.—In diecezele ortodoxe din Transil- 
vania se ţin, în fiecare an la Dumineca Tomei şi în zilele 
consecutive, sinoade eparhiale. In aceste sinoade, cari sunt 
nişte mici parlamente ale vieţii românești de dincolo, se 
fac, dări de seamă asupra tuturor chestiunilor bisericești, 
şcolare şi financiare ale eparhiilor şi se aduc diferite hotă-,. 
râri cari ţintese la progresul bisericesc şi cultural al nea- 
mului. Ă 

In anul acesta s'au ținut sinoade numai la Sibiu și la 
Arad.” | 

In dieceza Caransebeşului, atinsă de ravagiile răsboiu- 
lui, neputându-se face alegeri nouă de deputaţi, de astă 
dată sinodul nu sa putut întruni. i 

Cum se şi prevedea, sinoadele din acest an nau pre- 
zintat vr'un interes deosebit. In'atmostera care domneşte 
acum dincolo, lucruri mai importante nu sau prezintat. 
Totul a fost de astă dată mai mult șablon. La Sibiiu sa 
votat doar un regulament pentru redactarea cinstită a ,„/e- 
legrafului român“, care de ani de zile urma o conduită 
politică detestabilă. Incolo, s'a dat o luptă înteţită în jurul 
unei alegeri de asesor consistorial în senatul bisericesc. Au 
fost doi candidaţi, cari reprezinlau două lumi morale deo- 
sebite: d. dr. G. Proca, secretar consistorial, om despre 
care, neputând spune nici o vorbă bună, preferăm să nu 
vorbim, și d. dr. loan Lupaș, potropop la Sălişte, membru! 
corespondent al Academiei române şi unul din cei mai 
distinși bărbaţi ai neamului nostru. Rezultatul nu-l ştim, 
dar sperăm că el nu va ti de natură de a tace de ruşine bi- 
serica şi neamul românesc din Transilvania. 

La, Arad, sinodul pare a se fi ocupat mai mult de 
iregularitățile din dieceza Orăzii Mari, condusă de vicarul 
V. Mangra, care-şi face o plăcere din a se îngrădi cu oa- 
meni compromişi şi din a prezinta lucrurile totdeauna așa 
ca să scoală lumea din sărite. Sinodul şi-a făcut datoria, 
înfierând pornirile acestea detestabile..: 

Contiscarea averilor în Ungaria. Guvernul ungar a pre- 
gătit, de curând, un proiect de lege, prin care se proclamă 
drepiul statului de a-și însuși, prin confiscare, toate averile 
trădătorilor de patrie. Cine sunt trădători de patrie în a- 
ceste vremuri, se ştie: toţi cetăţenii ungari, cari, iubindu-şi 
neamul, mu vor să-şi verse sângele lor curat pentru izbânda 

“umui ideal unguresc. Cu alte cuvinte, aproape jumătate din 
locuitorii fericitei Ungarii: Românii, Sârbii, Slovacii şi 
Rutenii.... | | | 

Statul ungar a găsit, în sfârșit, mijlocul 'de a-şi plăti 

toute daloriile. 


Copiii şi bătrânii subt arme.— Pentru Austro-Ungaria sa 
“mai găsit un mijloc de scăpare: sa prelungit durata servi- 
ciului în miliție. După noua dispozițiune se vor chiema subt 
drapel toţi bărbaţii (?) valizi dela 18 până la 50 de ani; 
La o moarte sigură, cu toţii. >. i 

Dacă merge tot aşa, mâine-poimâne trebue să-i vie 
rândul şi M, Sale Impăratului Frantz Iosef. 








CRONICI 





Șezătorile Cercului „Tribuna“. — /n scopul de a con- 
tribui la răspândirea cunoștințelor cât mai exacte asupra 
Ardealului, cercul revistei noastre s'a gândii să organizeze 
o serie de conferințe în cari să trateze diferite probleme 
de actualitate în legătură cu Ardealul. Prima şezătoare 
se va fine Vineri în 17 Aprilie, la 9 ore seara în sala 
„Transilvania“; va vorbi d. N. Iorga, tratând Ace pa „Lm= 
portanţa Ardealului. pentru neamul românesc“ 

Comitetul „Tribuneit. - 


Politică. 





Declaraţia d-lui Maniu cenzurată.—Ar fi o banalitate ca să mai 
spunem că cenzura și inteligența sunt două lucruri ce se exclud. O 
nouă dovadă e faptul că declaraţiunea politică a d-lui Maniu, repro- 
dusă în întregime în numărul nostru trecut, a fost schingiuită de cen- 
zura din Braşov. Unirea din Blaj a putut să o reproducă întreagă, 
dar în Gazeta din Braşov deșleptul cenzor a suprimat, după” cuvin 
tele „sistemul actual de guvernare“, propoziţii secundară: „care pen- 

tru el (poporul românesc) înseamnă robie sufletească şi politică“, De- 
asemenea S'a suprimat afirmaţia primejdioasă siguranţei statului ungar, 
că „Azi, mai mult ca oricând, (poporul românesc) ţine la schimbarea 
stărilor nesuferite de azi, pretinde înfăptuirea drepturilor sale“ etc, 

Nu mai puţin primejdioasă sa părut cenzorului fraza din urmă, 
suprimată întreagă, în care d, Maniu cere „ca din prefacerea zilelor 
de azi să izvorească şi mărirea neamului românesc din Transilvania 
şi Ungaria“, „ceeace numai prin înfăptuirea libertăţii noastre naţio- 
pale se poate ajunge“. 

„Infăptuirea drepturilor, libertatea naţională, mărirea neamului 
românesc“, iată tot atâtea lucruri extrem de periculoase cenzorilor şi 
stăpânilor lor. Ele sunt în pregătire, vor veni de fapt, ca o realitate 
ce se apropie cu pași de fier, neîndurată. Până atunci însă, dece nu 
și-ar descărca cenzorii furia împotriva cei, măcar pe hârtie?,.. 


D. N. lorga despre politica românească.—In „Neamul româ- 
nesc“ din urmă, vorbind de păcatele mărunte ale politicei de 
București“ d. Iorga fixează asifel rostul celeilalte, a „politicei româ- 
peşti“: „Cum Scriptura înfăţişează sufletele ce vor trebui să stea, 
cândva înaintea județului care nu vorbeşte de două ori, aşa sunt astăzi 
sufletele noastre înaintea hotărârii. Toată bărbăţia și toată chibzuiala, 
toată prudenţa şi toată cutezanţa, toată experienţa şi toată libertatea 
fie şi faţă de experiența întreagă, optimismul cel mai avântat şi pesi- 
mismul cel mai harnic în a repara, tot ce ne lipseşte încă şi a pregăti 
un nou punct de sprijin pentru cea mai tristă înfrângere chiar, toate 
acestea la un loc, cu ce poate aduce fiecine din cât i-a lăsat soarta, 
„fac politica românească“. 


„Imperialismul culturii germane“ e. titlul duror. articole publicate 
de d. Const. Antoniade în „Noua Revistă Română“ a d-lui profesor 
Rădulescu-Motru. D-l Antoniade al cărui Carlyle a fost mult gustat 
şi în Ardeal, face, o analiză luminvasă şi clegantă: 1. a doctrinei germa- 
nismului, 2. a spiritului german şi a 3-a a culturii germane. Fără a 
„ face paradă de erudiţiune, d. Antoniade e un adânc şi crudit cunoscă- 
tor al spiritului şi culturii germane. Pe cât de dreaptă ne pare analiza 
doctrinei şi mai ales a spiritului german, nu putem însă tăgădui, ca d. 
Antoniade, orice contribuţie a germanismului la cultura universală, 
Nu se poate trece peste Reforma lui Luther şi peste Kant, așa cum o 
face d-sa. Interesele şi simpatiile sau antipatiile politice nu trebue să 
ne facă orbi pentru partea de contribuţie a germanismului la cultura 
universală, fără a o așeza, fireşte, asupra contribuţiilor spiritului fran- 
cez. Chiar cu partea lui de nedreptate, articolul d-lui Antoniade trebue 
citit de toţi, ca una din cele mai preţioase şi mai adânci contribuţii 
la discuţiile politico-culturale ale răsboiului la noi. 


Zvonuri de pace. în Ungaria. — De-o vreme încoace zvonurile 
de pace iau dimensiuni tot mai mari. Presa ungurească în zadar în- 
cearcă să le desmintă, ele se menţin şi devin tot mai stăruitoare, 


sr 

Şi ziarele ungureşti trebue să le înregistreze şi să se resemneze la 
rolul ingrat de-a le da o interpretare cât mai puţin demoralizătoare. 

Iată cum înregistrează ii depeşie Hirlap“ (dela 3/16 Aprilie) 
aceste zvonuri: sa 

„In sânul marelui public, putem chiar zice că în sânul tuturor 
papoarelor din ţară sau pornit zvonuri misterioase cari aleargă, razna, 
peste văi şi câmpii, dealuri şi munți, pretutindeni unde numai se gă- 
seşte o mamă care plânge după fiul ei. De unde au pornit aceste zvo- 
nuri, unde s'au născut, cine a stat la leagănul lor, cine a fost moaşa 
care lc-a ajutat să vază lumina zilei, n'o ştie nimeni. Dar ele 
aleargă înainte, pe cai înspumaţi, şi toată lumea aşteaptă cu dor 
pe călăreţii misterioşi şi toată lumea le face, fericită, drum. Zvo- 
nurile aceste sunt: zvonul păciil Mama lui nu e cunoscută şi necunos- 
cut e şi tatăl lui, dar copilul trăieşte, creşte şi-şi cere drepturile“. 

Cam la îel scriu şi celelalte ziare ungurești. Nici unul dintre 
aceste ziare nu a reușit însă să dea acestor zvonuri o explicare atât 
de ingenioasă ca „Bud. Hirlap“, care spune că aceste zvonuri se 
explică prin.,.. succesele armatelor austro-ungare în campania de 
primăvară, 
Când armatele austro-ungare vor mai avea succese tot atât de 
strălucite şi în apărarea... Budapestei, zvonurile de pace vor îi şi 
mai explicabile. 


Pentru Moldova. — Ziarul Moldova citează. din Tribuna fap- 
tul dispariţiei atâtor ziare şi reviste ardelenești în timpul războiului 
ca o. dovadă, că elementul românesc o duce mai rău în Basarabia, unde 
asemenea publicaţii nici mau putut măcar să apară. 

Lucrul e drept. Dar noi am afirmat altceva decât asta. Am spus 
că în Basarabia persecuția elementului românesc a fost urmarea 
firească a politicei externe anti-rusești a României. Rușii ne-au perse- 
cutat ca "dușmani, şi nu era altceva de aşteptat, dar austriacii și 
ungurii ne-au asuprit ca „prieteni“ ai României, prieteni falşi şi 
ipocriţi cari pândeau momentul ca să lovească şi Regatul, ceea ce au 
Şi făcut în 1913. 

Deaceea persecuțiile din Ardeal şi Bucovina erau o jignire, o 
bruscare şi umilire a României. Acest sentiment de duşmănie as- 
cunsă Moldova cere să-l răsplătim acum cu dragoste eluzivă şi cu 
sângele celor 700.000 de soldaţi ai României,: vărsat pentru salvarea 
Austriei muribunde în luptă contra Rusiei. Absurditatea acestui sa- 
crificiu inutil se numește în limbajul Moldovei: politică serioasă 
şi reală. 


Mişcarea culturală. 





Pentru Ilarie Chendi. — Ni se atrage atenţia că un ziar pe care 
nu-l citim ne-a acuzat că, în primul număr al Zribunii, noi nu am 
amintit numele lui Ilarie Chendi. Omisiunea nu a fost intenţionată, 
Nimeni nu a prețuit mai mult ca “noi scrisul lui Chendi şi nimeni nu 

păstrează amintirii sale un respect mai sincer, In deosebire de pu: 
bliciştii şi scriitorii din Regat cari au cunoscut numai laturea de cri- 
tică literară a activităţii mult regretatului nostru prieten, noi am 
cunoscut şi gazetăria politică pe care a făcut-o în coloanele Tribunii 
de: cele mai multe ori sub modesta haină a anonimatului. Ilarie 
Chend. a fost unul din cei mai însemnați ziarişti politici pe cari i-a 
avut Ardealul. Scrisul lui a exercitat o adâncă înrâurire asupra vieţii 
de peste munţi, în literatură, ca și în politică, Aducem aci omagiul 
nostru sincer amintirii sale scumpe nouă tuturor. Dacă timpurile ne 
vor permite, ne vom plăti şi altfel tributul nostru de dragoste pentru 
unul din cei mai de seamă aderenţi şi colaboratori care a ilustrat cu 
scrisul său limpede şi elegant, viguros și sclipitor, coloanele „Tribunii“ 
noastre, ! 


Ardelenii la expoziţia „,Tinerimii Artistice“, — Intre artiştii: 
cari au expus la „Tinerimea artistică“ se află anul acesta şi mai 
mulţi ardeleni. :La inlrare în expoziţie întâlnim trei busturi lucrate 
de talentatul scluptor ardelean Cornel Medrea. Unul reprezintă pe 
poetul Coşbuc, altul pe d. Barbu Delavrancea şi“al treilea-pe d. Victor 
Eftimiu. 

Ă Cel mai răușşit pare bustul d-lui Și RER) prins cu multă putere 
de caracterizare şi cu bună pătrundere a acestui. subiect, atât de refrac- 
tar și dificil, care trebue să fie marele nostru scriitor, Senin și liniștit se 
ridică capul de bronz al lui Gh. Coşbuc. Figura d-lui Victor Eftimiu 
se parc mai stilizată şi mai idealizată. Lăria adevărată a d-lui Me- 
drea pare a fi în concepția grupurilor simbolice şi alegorice. Ne 
amintim de minunata schiță a unui monument pentru Aurel Vlaicu: 
vulturul voind să lovească furios cu aripele sale pe omul înaripat 
care-l siidează cu noua sa artă a zburatului. In' expoziţia de acum 
d. Medrea are un grup, Potopul, eşit din aceași putere de concepţie 
care desvălueşte mai mult decât talent: o individualitate. Dintre 
ceilalți ardeleni e de remarcat: d-șoara Rodica Maniu cu trei pânze 
din viața țărănească a Ardealului. Un realism sănătos, iubitor și 
cald, le caracterizează. Au mai expus d-şoara Elena Popea din Bra- 
şov şi un ardelean lipsit de note ardelcneșşti. 


Zece milioane pentru învățământul primar. — D. I. G. Duca, 
ministrul cultelor și instrucţiunii, a hotărât clădirea de nouă şcoli 
primare în comunele rurale în valoare de peste zece milioane de lei; 
Orice român bun se va bucura de această hotărâre, Ea înseamnă un 
mare pas înainte. 


Din reviste şi ziare 








In revista, Democraţia, (anul III No. 1) se publică un articol, 
datorit d-lui Vintilă 1. Brătianu, despre Dunărea şi România, în care 
se arută pe scurt, dar cu toată compelența unui adânc cunoscător al 
lucrurilor, care este însemnătatea politică şi economică a Dunării, 

şi cari sunt mijloacele pentru desvoltarea şi înflorirea navigațiunei na- 
ţionale pe acest drum de ape. Insemnând piedicile, cari există în acest 
moment şi cari ţin într'o stare de lâncezeală comerțul pe cel mai fru- 
mos fluviu din Europa, d. Brătianu ajunge la următoarele constatări 


foarte interesante de reţinut: A 


„Congresul dela Berlin, atât de vitreg în alte privințe cu noi, 
dându-ne însă Dobrogea ne-a făcut stăpâni ai gurilor Dunărei. Pentru 
prima oară a putut România să-şi pue astfel în valoare prin propriile 
ei mijloace bogăţiile ei naturale. De atunci gurile Dunărei au un 
regim adevărat liber; fluviul dela T.-Severin în jos este supus unci Ii- 
bertăți complecte 2 nuviguţiunei, iar Constanţa, prin lucrările ce sau 
făcut, a deschis un acces nou la mare. Pe când însă homânia dădea 
astfel după sute de ani Dunărei de jos un regim european, tot acelaş 
congres atribuind lucrările Porţilor de Ier Austro-Ungarei, făcea prin: 
noul regim cc se stabilea în accea regiune, o piedică și mai puternică 
decât toate stîncile pe care lucrările techice ale Ungurilor căutaseră 
să le înlăture. Aceste piedici precum şi politica strâmtă și egoistă pe 
care Austro-Ungaria a urmato în această privință dela congresul dela 
Berlin încoace, a făcut ca navigaţiunea în susul Dunărei să lincezească 
până azi. Şi în această direcţie mica Românie a dus-o politică de stat 

mai largă ca vecinii ei mai puternici... Dacă imperiul dualist a căutat 
politiceşte să pue mâna pe Dunărea de jos, el neavând însă un interes 
imediat la propășirea gurilor acestui fluviu, a vrut să folosească această” 
arteră mai mult ca o cale de transport interior şi a impiedicat astfel 
„cât mai mult traficul internaţional. 

Războiul gencral ce se desfăşoară va avea însă şi în această dl- 
recţie, prin transformările pe care le va aduce, o înrâurire de care 
trebue să ținem seamă. Ori în ce parte ar fi izbânda, el nu poate, 
să nu producă o viaţă nouă în toate regiunile direct şi indirect înfluen- 
țate de Dunăre. Inrâurirea principală va fi asupra teritoriilor celor 
două imperii mai puţin consolidate, asupra Austro-Unguriei scăldată 
în tot lungul ci de Dunăre şi asupra Turciei deținătoarea Sirâmtorilor 
prin care se scurg apele şi comerţul Dunărei spre cdustele orientale 
ale Mediteranei. Precum regimul de până azi în aceste două state a 
fost piedică pentru un trai normal în basinul de mijloc al Dunărei 
şi în regiunile orientale ale Europei, tot astfel cel de mâine va £i 
pârghia puternică de propăşire a acestor regiuni“. 


„Le Temps“ despre o pace separată cu Austria. — Combătând 
ideia unei păci separate cu Austro-Ungaria, Le. Temps face următoa- 
rele retlexiuni: : 

„ȘI, de altfel, e îndoios că aliaţii ar primi o pace separată. cu 
Austro-Ungaria, pacea care ar comporta în mod necesar menținerea 
sub sceptrul lui Frantz Iosef a popoarelor cari scomptează deja libe- 
rarea lor, | 

„Chiar dacă principiul federativ ar înlocui oprimarea centraliza- 
toare actuală a dublei monarhii, care ar fi sensul acestui război, ale 

cărui orori ar trebui să le compenseze libertatea, egalitatea, popoarelor 
şi întregirea naționalităților, — dacă primul gest al aliaților victorioși 
ar consista în sacrificarea micilor popoare şi a realizărei secularelor 
lor aspiraţiuni ? 

„Măreţia morală care innobilează această luptă în contra puterilor 
de stăpânire brutală, cere ca naţiunile mutilate să se reconstitue po- 
- trivit „idealului lor, drepturilor istorice şi rasei lor. 

„Şi fără a-şi îndeplini opera, sângeroasa şi gigantica luptă care 
strânge lumea, nu ar fi decât preludiul altor lupte, mai groaznice...“ 

„Aliaţii sau angajat să meargă până la urmă pentru a îndeplini 
scopul lor.. 

„Incercând să facă transacţie cu hotărârea ce au luat-o, ar 
slăbi în acelaş timp credința în propria lor cauză, și încrederea tu- 
turor popoarelor în viitorul cel mai bun care va fi beneficiul victoriei, 

„Ruşii continuă înaintarea lor. Nimic nu-i va opri. Destinul Aus- 
tro-Ungariei, se împlinește“, 

Acest mod de a privi lucrurile nu poate decât.să facă cinste 
Franţei. El exaltă dragostea şi admiraţia noastră pentru minunata 
generozitate a marei noastre sore latine. 


Ecouri, 





Dintr'o lungă telegramă publicată de „Pester Lloyd“ (numă- 
rul dela 1 Aprilie) despre vitejia soldaţilor unguri în Bucovina: 
„La 24 Martie a fost luat cu asalt de către 7 soldaţi unguri îm- 
potriva celor 3 batalioane ruseşti satul Mahalla, lângă Cernăuţi“. 
Informaţia este incompletă. O completăm noi: Dintre cei 7 
viteji unguri la doi le lipsea mâna dreaptă și numai trei inși aveau - 
puşti (cu cartuşe de manevre!), iar ceilalți topoare. Altminteri băteau 
două regimente ruseşti.... P 
pi * 
Aducem la cunoştinţa cetitorilor acestei reviste, că merituoasa 
lucrare a d-lor Enescu: „Ardealul, Bănatul, Crişana şi Maramurăşul“ 
a apărut în a doua ediţie, revăzută şi complectată cu cele mai noui 
date statistice, 
Credem, că lucrarea d-lor Enescu, prin bogăţia ei de date! şi 
amănunte, şi prin expunerea ei clară şi' onestă, poate fi de cel mai 
mare folos pentru publicul doritor de a cunoaşte provinciile româ- 
" mneşti, subjugate încă. 


BIBLIOGRAFIE 


Victor, Eftimiu, Poveştile focului 
E. Demolis, In ce stă superioritatea Anglo-Saxonilor 
Jul. Giurgea-Bradu, Oameni din Ardeal 
S. Regina Maria, Visătorul de Vise, -fantasie 
"Davidescu, Siinxul . . d bogat ra i He 
„ Pop, Cât eşti de frumoasă | 
„O. dragoste din ochi : 
Heroveanu, 'Iratat teoretic şi practic de Procedură Civilă 
vol. I faso 1... Rise a 
de Mausset, Cele două iubite, "traducere 
NN. Hârjeu, Sărutarea, pocsii . 
- Flamarino, Dumnezeu în natură trad, de Mihălcescu 
T. N-Varone, Existenţa, munca, plictiseala și minciuna 
Constanța Zissu, Aquarele, poesii 


se] bill: 


> 


dl 


Const. Hălăceanu, Condiţiuni pentru prepararea și susține- 


rea Răsboiulufj 
Ion San-Giorgiu. Don Juan Sentimental poem dram. 
Dante, Divina comedie Infernul trad. de N. Gane 
N. Radivon, D-nul Tudor dramă istorică . . 
Napoleon 1, viaţa şi faptele lui, trad. de L.I. Nădejde 


Dr. J. Grămadă, Mihail Kminescu, (contribuțiuni la studiul 


Vieții şi operei sale . 

M. Musceleanu, Scont şi politică de scont. “comparată 

IL D. Protopopescu, Germania şi Războiul European 

Anlim, Ivireanu, Predici 

G. Olăraşu şi Const. Râuleţ, Chemârea Cinematografului A 

Locot. Mih. Victor, Norme Călăuză în exer alle de ROaptA la 
unitățile de infanterie S 3 

N. Rădulescu-Niger, Pentru Patrie, roman eroic 

I. eu Idealul nostru, articole politice și conferințe 


Dr. 1. N. Angelescu, Cunoașterea şi conducerea eţi Eco- 


nomice . 
[A IL. Caragiale, Ahbu-Hasan: = 
Tilu Maiorescu, Critice vol. I şi n 
M. D. Rădulescu, Eroice poezii . . 
F. A. Kirkpatrick, Bazele studiului copilului Ă A 
L. Georgescu-Gruian, Metode noui de cultură Dry-Farming, 
Lister, Riff-Bourdiol : 
G. T. lonescu, Jurisprudența Română pe 1914 
Victor Eftimiu, Ringala dramă istorică în 5 acte 
Zaharia Bârsan, Ca mâini va bate ceasul! Ă 
A. Iorga, Desvoltarea ideii unităţii politice a Românilor 
i Istoria Românilor din Ardeal și Ungaria 
Si Ce este un monument istoric : . 
în Conspiraţii și scandaluri bisericeşti : 
V, 2. și N. 1. Transilvania, Banatul, Cripeulă şi Marămurășul 
cu o hartă etnografică ă 
Gâţeiu Ștefan, Studiu asupra Băncilor şi cooperativelor ro- 
mâneşti din Transilvania şi Ungaria . 
]. Enescu, Ardealul, Banatul, Crişana şi Maramurăşul "din 
punct de vedere Agricol, Cultural și Economic 
Dr. 1. D. Ghiulamila, Primele ajutoare de dat răniților pe 
câmpul de Resbel : 


? ? 


3.50 
0.30 
2.— 
2.— 


1.50 


0.75 
p AIE 
D— 
3.50 


1.25 


LI Ci SĂ: 
ll88 


LIS 158 


a 
o 


PPE BOD DDP N 
Sa || 


gi 


4.— 


1.5 
Toate aceste cărţi şi publicaţiuni 'se păsese de vânzare la Librăria 


A. A. Stănciulescu Bd. Elisabeta No. (Eforie). 








LIBRĂRIA A. A. STĂNCIULESCU 


BULEVARDUL ELISABETA No. 5. 


Aduce la cunoştinţa onor. cetitorilor „lribunei“ că are în 
depozit: toate scrierile româneşti din ţară şi de peste ho- 
tare; în special depozitul: Minerva, Flacăra, Neamul Romă- 
nesc, Academia Română, Casa Şcoalelor, ed. Vieţei Româ- 
neşti, Bibl. pentru toţi, Bibl. Cosinzeana, Bibl. Lumina, Bibl. 
Comisiunei Monumentelor Istorice, Bibl. Agricultorului, cete. 
Cât şi publicaţiunile colaboratorilor „Tribunei“. Deasemenea 
Bibliotecile streine; Bibl. Olendorf, Moderne. Bibliotheque, . 
Bibl. Nelson ed. Franceză şi Engleză, Les mcilleurs livres, les 
meilleurs atiteurs clasiques Tauchnitz edition, Biblioteca „In 
Extenso“, etc,, etc. i 

Efectuează ori ce comenzi de cărţi din ori ce ramură de 
studiu. 

Articole de Papeterie fină: casctărie, obiecte de fantezie, 
registre de contabilitate, furnituri pentru birouri comerciale 
şi administrative. 

i — Preţuri convenabile — 





Bucureşti. — Tipograiia CULTURA, Strada Câmpineanu, 15 


